Sabinet | Die variëteite van Afrikaans as draers van identiteit : &apos;n sosiokulturele perspektief
n Tydskrif vir Geesteswetenskappe - Die variëteite van Afrikaans as draers van identiteit : &apos;n sosiokulturele perspektief - : navorsings- en oorsigartikel
Author Michael Le Cordeur1
Source : Tydskrif vir Geesteswetenskappe, Volume 51, Issue 4, Dec 2011, p. 758 - 777
Keyword(s) : Cape Afrikaans, Coloured, Eastern Border Afrikaans, Griekwa-Afrikaans, Griqua Afrikaans, Identiteit, Identity, Kaapse Afrikaans, Kleurling, Language varieties, Moesliem-Afrikaans, Muslim Afrikaans, Oosgrensafrikaans, Orange River Afrikaans, Oranjerivierafrikaans, Standaardafrikaans, Standard Afrikaans, Tsotsitaal and Varieteite van Afrikaans
Alexander (1994:24) wys daarop dat Afrikaans in die verlede dikwels as politieke speelbal gebruik is in die naam van &apos;n soeke na identiteit. Hierdie artikel is nie &apos;n poging om hierdie debat voort te sit nie; veel eerder is dit &apos;n bydrae tot die debat dat persone se huistaal, in welke variëteit ook al, meer is as net &apos;n kommunikasiemiddel in post-apartheid Suid-Afrika. Meer spesifiek ondersoek die artikel hoe die Afrikaanse taal in sy verskillende variëteite die onderliggende draers is van identiteit van die persone wat as "Kleurling" geklassifiseer is en voorheen op grond van armoede, woonplek en ras benadeel is. Vanuit &apos;n sosiokulturele perspektief word die ontstaan en ontwikkeling van Afrikaans asook sekere variëteite van Afrikaans met behulp van &apos;n literatuurondersoek beskryf. Hieronder is Kaapse Afrikaans en die verwante Moesliem-Afrikaans, Namakwalands en Griekwa-Afrikaans as voorbeelde van Oranjerivierafrikaans, en Karoo-Afrikaans en Tsotsitaal as voorbeelde van Oosgrensafrikaans. Onderhoude is gevoer met verteenwoordigende sprekers van die verskillende variëteite terwyl die lirieke van sommige liedjies wat in sommige streke baie prominent is, ook beskou word.
Persistent Link : https://hdl.handle.net/10520/EJC20248